section_heading: Gospodarstvo
paragraph_text: 230px|minijatura|desno|Ribarenje u Belizeu Ekonomija Belizea temelji se na poljoprivredi, a u novije vrijeme važno mjesto dobiva turizam (ronjenje). Proizvode se uglavnom šećer, limun i banane. U poljodjelstvu je zaposlena većina pučanstva, mnogi u proizvodnji šećerne trske, najvažnije izvozne kulture u zemlji. Uzgajaju se također voće i povrće, ali je trgovina drvetom koja je nekada bila od presudne važnosti, posljednjih godina znatno opala. To pogoduje životinjskom svijetu zemlje jer su očuvane postojbine 5 vrsta mačaka: ozelota, jaguarundija, margaja, pume i jaguara. Tapiri, jeleni i brojne vrste ptica također se mogu naći u rijetko napučenim šumskim predjelima. Kulture kao što su kukuruz, grah i riža lokalno stanovništvo uzgaja za svoje potrebe na malim parcelama koje ne potpadaju pod nadzor stranih tvrtki koje proizvode šećer. Turizam sada daje značajan doprinos gospodarstvu: ruševine kod Altun Ha iz razdoblja Maja, spektakularni koraljni greben i nezagađena priroda privlače posjetitelje iz brojnih krajeva svijeta.